ananddey/assamese-wiki-corpus huggingface dataset:
আনা বটিন

আনা পেট্ৰিচিয়া বটিন-ছানজ ডি চৌটুওলা অ'শ্বিয়া (; জন্ম: ৪ অক্টোবৰ ১৯৬০) এগৰাকী স্পেনিছ বেংকাৰ যিয়ে ২০১৪ চনৰ পৰা ছান্টাণ্ডাৰ গ্ৰুপৰ কাৰ্যবাহী অধ্যক্ষ।

এই পদত অধিষ্ঠিত হোৱা বটিন পৰিয়ালৰ চতুৰ্থ প্ৰজন্ম। ইয়াৰ পূৰ্বে তেওঁ ছান্টাণ্ডাৰ ইউ কেৰ মুখ্য কাৰ্যবাহী বিষয়া (চিইঅ’) আছিল, যিটো পদত তেওঁ ২০১০ চনৰ ডিচেম্বৰৰ পৰা অধ্যক্ষৰ পদ গ্ৰহণ নকৰালৈকে আছিল।

২০১৩ চনৰ ফেব্ৰুৱাৰী মাহত বিবিচি ৰেডিঅ' ৪ ৰ উইমেনছ আৱাৰৰ দ্বাৰা বটিনক ব্ৰিটেইনৰ তৃতীয় শক্তিশালী মহিলা হিচাপে স্থান দিয়া হয়। ২০১৭, ২০১৯ আৰু ২০২০ চনত ফৰ্বছে তেওঁক বিশ্বৰ ৮ম শক্তিশালী মহিলা হিচাপে স্থান দিছিল। ২০২৩ চনত ফৰ্বছে তেওঁক "বিশ্বৰ ১০০ গৰাকী শক্তিশালী মহিলা"ৰ তালিকাত ১৮ নম্বৰ স্থান দিছিল।

২০২৩ চনত ফৰ্চুনৰ ১০০ গৰাকী শক্তিশালী মহিলাৰ তালিকাত তেওঁ ১৯ নম্বৰ স্থান লাভ কৰিছিল।

প্ৰাথমিক জীৱন

বটিনৰ ১৯৬০ চনৰ ৪ অক্টোবৰত স্পেইনৰ ছান্টাণ্ডাৰত জন্মগ্ৰহণ কৰিছিল।
স্পেইনৰ গ্ৰুপো ছান্টাণ্ডাৰৰ কাৰ্যবাহী অধ্যক্ষ আছিল স্পেইনৰ বেংকাৰ এমিলিঅ’ বটিন-চানজ ডি ছাউটুওলা ৱাই গাৰ্চিয়া দে লছ ৰিঅ’ছ আৰু অ’শ্বিয়াৰ ১ম মাৰ্চিঅ’নেছ পালোমা অ’শ্বিয়াৰ কন্যা। ছেইণ্ট মেৰী স্কুল এস্কটত হাইস্কুলীয়া শিক্ষা লাভ কৰে।. ব্ৰিন মাউৰ কলেজত অৰ্থনীতি অধ্যয়ন কৰিছিল।

কৰ্মজীৱন

বটিনে ১৯৮১ চনৰ পৰা ১৯৮৮ চনলৈকে আমেৰিকাৰ জে পি মৰ্গানত কাম কৰিছিল।
১৯৮৮ চনত স্পেইনলৈ উভতি আহি ছান্টাণ্ডাৰ গ্ৰুপত কাম কৰিবলৈ আৰম্ভ কৰে। সেই সময়ছোৱাত তেওঁ ১৯৯৭ চনত বেংকটোৱে চিলিৰ সৰ্ববৃহৎ বেংক বেংকো অছ'ৰ্নো ৱাই লা ইউনিয়নৰ ৫১ শতাংশ অংশীদাৰিত্ব ৪৯৫ মিলিয়ন ডলাৰত অধিগ্ৰহণ কৰাৰ কামত জড়িত আছিল।
২০০২ চনত স্পেইনৰ বেংক বানেষ্টোৰ কাৰ্যবাহী অধ্যক্ষ হয়। ২০১০ চনৰ নৱেম্বৰ মাহত বটিনে এণ্টনিঅ' হৰ্টা অছ'ৰিঅ'ৰ পিছত ছান্টাণ্ডাৰ ইউ কেৰ মুখ্য কাৰ্যবাহী হিচাপে কাৰ্যনিৰ্বাহ কৰে।

২০১৩ চনত বটিনক কোকা-কোলা কোম্পানীত পৰিচালক নিযুক্তি দিয়া হয়।

স্বীকৃতি

২০০৫ চনত প্ৰথমবাৰৰ বাবে তালিকাভুক্ত কৰা বটিনক ২০১৮, ২০১৯ আৰু ২০২০ চনত ফৰ্বছে বিশ্বৰ অষ্টম শক্তিশালী মহিলা হিচাপে স্থান দিছিল।.

২০১৫ – ব্ৰিটিছ বিত্তীয় খণ্ডৰ সেৱাৰ বাবে ডেম কমাণ্ডাৰ অৱ দ্য অৰ্ডাৰ অৱ দ্য ব্ৰিটিছ এম্পায়াৰ।

২০১৫ – দায়িত্বশীল পুঁজিবাদৰ বাবে প্ৰথম বঁটা।

ব্যক্তিগত জীৱন

১৯৮৩ চনত বটিনে সহযোগী বেংকাৰ গুইলাৰমো মৰেনেছ ৱাই মাৰিয়াটেগুইক বিয়া কৰায়, যি এজন ধনী মাটিৰ মালিক বৰ্গেট্টোৰ নৱম মাৰ্কেছৰ পুত্ৰ আছিল। তেওঁলোকৰ তিনিজন পুত্ৰ আছে।

পৰিয়ালটোৰ মাদ্ৰিদৰ দক্ষিণে অৱস্থিত চিউডাড ৰিয়েলত এখন বৃহৎ বাগিচা আছে। ২০১০ চনত মৰেনেছ ৱাই মাৰিয়াটেগুই লণ্ডনৰ বেলগ্ৰেভিয়াত ছটা বেডৰুমৰ ঘৰ কিনিছিল।
চুইজাৰলেণ্ডৰ স্কি ৰিজৰ্ট গ্ষ্টাডতো তেওঁলোকৰ এটা ঘৰ আছে।
২০১৮ চনত তেওঁ অগাষ্টা নেচনেল গলফ ক্লাবৰ চতুৰ্থ মহিলা সদস্য হয়। তেওঁ অলিম্পিকৰ স্বৰ্ণ পদক বিজয়ী ডিয়েগো বটিনৰ পেহী, আৰু জেইম বটিনৰ ভতিজী।

তথ্য সংগ্ৰহ

শ্ৰেণী:নাৰী
শ্ৰেণী:জীৱিত ব্যক্তি
স্বাতী অজয় পিৰামল শ্বাহ

স্বাতী অজয় পিৰামল শ্বাহ এগৰাকী ভাৰতীয় বিজ্ঞানী আৰু উদ্যোগপতি৷ তেওঁ স্বাস্থ্যসেৱাৰ সৈতে জড়িত হৈ জনস্বাস্থ্য আৰু উদ্ভাৱনৰ ওপৰত গুৰুত্ব আৰোপ কৰে। তেখেতে ঔষধ, বিত্তীয় সেৱা, ৰিয়েল এষ্টেট আৰু কাঁচৰ পেকেজিঙৰ প্ৰতি আগ্ৰহী ব্যৱসায়িক সংস্থা “পিৰামল গ্ৰুপ’’ৰ ’ভাইচ চেয়াৰপাৰ্চন’। তেওঁৰ জন্ম হয় ২৮ মাৰ্চ, ১৯৫৬ চনত৷ তেওঁৰ পিতৃৰ নাম আছিল নিৰঞ্জন শ্বাহ আৰু মাতৃৰ নাম অৰুনিকা শ্বাহ৷

কৃতিত্ব

বিজ্ঞান আৰু প্ৰযুক্তি ব্যৱসায়ত আগবঢ়োৱা অৱদানৰ বাবে ভাৰতৰ ৰাষ্ট্ৰপতিয়ে ২০১২ চনত তেওঁক ভাৰতৰ অন্যতম সৰ্বোচ্চ অসামৰিক সন্মান পদ্মশ্ৰী বঁটা প্ৰদান কৰিছে। স্বাতী অজয় পিৰামলে ভাৰতৰ এপেক্স চেম্বাৰ অৱ কমাৰ্চৰ প্ৰথমগৰাকী মহিলা সভানেত্ৰী হিচাপে কাৰ্যনিৰ্বাহ কৰিছিল। তেওঁ হাৰ্ভাৰ্ড ব'ৰ্ড অৱ অভাৰচিয়াৰৰ সদস্য আৰু হাৰ্ভাৰ্ড বিজনেছ স্কুল আৰু জনস্বাস্থ্যৰ ডীনৰ উপদেষ্টা হিচাপেও কাম কৰে। স্বাতী অজয় পিৰামলে ১৯৮০ চনত মুম্বাই বিশ্ববিদ্যালয়ৰ পৰা চিকিৎসা বিজ্ঞানত এম বি বি এছ ডিগ্ৰী লাভ কৰে৷ তেওঁ হাৰ্ভাৰ্ড বিশ্ববিদ্যালয়ৰ Public Health Schoolৰ প্ৰাক্তন ছাত্ৰী৷ তেওঁ তাৰপৰা ১৯৯২ চনত স্নাতকোত্তৰ ডিগ্ৰী লাভ কৰে৷ তেওঁ পিৰামল গ্ৰুপৰ “চেয়াৰমেন’’ অজয় পিৰামলক বিয়া কৰায়৷
পিৰামলে কম বয়সৰ পৰাই দীৰ্ঘদিনীয়া ৰোগাক্ৰান্ত লোকৰ জীৱন উন্নত কৰাৰ ইচ্ছা পুহি ৰাখিছিল আৰু সেয়ে স্কুল আৰু কলেজত সেইমতে পঢ়ি তেওঁ চিকিৎসা বিজ্ঞানৰ ডিগ্ৰী গ্ৰহণ কৰে৷ বিবাহ আৰু সন্তান জন্ম দিয়াৰ পিছতহে তেওঁ হাৰ্ভাৰ্ড বিশ্ববিদ্যালয়ত জনস্বাস্থ্যৰ স্নাতকোত্তৰ পাঠ্যক্ৰম গ্ৰহণ কৰি স্নাতকোত্তৰ ডিগ্ৰী লাভ কৰে৷

১৯৭০ চনৰ মাজভাগত পিৰামলে পলিঅ’ ৰোগত আক্ৰান্ত এগৰাকী ছোৱালীক লগ পায়৷ তাৰপিছত তেওঁ মেডিকেল স্কুলৰ সহপাঠী বন্ধুসকলৰ লগত মিলি এটা পলিঅ’ চেণ্টাৰ স্থাপন কৰে। প্ৰথম বছৰত তেওঁলোকে ২৫ হাজাৰ শিশুক চিকিৎসা প্ৰদান কৰিছিল। স্থানীয় বাসিন্দাসকলক নিজৰ সন্তানক প্ৰতিষেধক প্ৰদান কৰিবলৈ পতিয়ন নিয়াবলৈ পিৰামল আৰু তেওঁৰ বন্ধুসকলে পলিঅ’ প্ৰতিষেধকৰ উপকাৰীতাৰ বিষয়ে ৰাজপথত “বাটৰ নাট’’ প্ৰদৰ্শন কৰে। ঘৰে ঘৰে গৈ পৰিয়ালবোৰকো শিক্ষা দিছিল। তেওঁলোকে শিশুৰ চিকিৎসা কৰিছিল, বেছিভাগেই বিনামূলীয়াকৈ। দহ বছৰৰ ভিতৰত সেই অঞ্চলৰ প্ৰতিষেধক বা চিকিৎসাৰ প্ৰয়োজন হোৱা প্ৰতিজন ব্যক্তিয়ে প্ৰতিষেধক লাভ কৰিছিল। লক্ষ্যত উপনীত হোৱাৰ পিছত কেন্দ্ৰটো বন্ধ কৰি দিয়া হৈছিল।

ব্যক্তিগত জীৱন

স্বাতী শ্বাহ আৰু অজয় পিৰামলৰ এজন পুত্ৰ আনন্দ পিৰামল৷ তেওঁ মুকেশ আম্বানী আৰু নীতা আম্বানীৰ একমাত্ৰ কন্যা ঈশা আম্বানীক বিয়া কৰায়৷ অজয় আৰু স্বাতীৰ এগৰাকী কন্যাও আছে৷ তেওঁৰ নাম নন্দিনী পিৰামল৷ তেওঁ আমেৰিকান নাগৰিক পিটাৰ ডি ইয়ঙৰ সৈতে বিয়া হয়।বোৱাৰী ঈশাই বিয়াৰ পিছত উপহাৰ দিয়া মুম্বাইৰ “গুলিতা’’ নামৰ ঘৰত বৰ্তমান শ্বাহ-পিৰামল থাকে৷ তেওঁ মুম্বাইৰ “গোপিকৃষ্ণ পিৰামল হাস্পতাল’’ৰ প্ৰতিষ্ঠাপক,“পিৰামল ফাউণ্ডেশ্যন’’ৰ সঞ্চালিকা হিচাপে তেওঁ “এইচ এম আৰ আই’’ৰ জৰিয়তে ভাৰতৰ গ্ৰাম্য অঞ্চলত স্বাস্থ্যৰ প্ৰসাৰত সহায়ক হোৱাকৈ এটা “ভ্ৰাম্যমাণ স্বাস্থ্য সেৱা’’ ব্যৱস্থা প্ৰৱৰ্তন কৰে,মহিলা সৱলীকৰণ প্ৰকল্প, আৰু যুৱ নেতা সৃষ্টি কৰাত স্থানীয় শিক্ষা ব্যৱস্থা সমৰ্থন কৰে। তদুপৰি তেওঁ বিশুদ্ধ পানীৰ আঁচনি ’সৰ্বজল ফাউণ্ডেশ্যন’ৰ পৰিচালক৷
বৰ্তমান তেওঁ হাৰ্ভাৰ্ড School of Public Health আৰু "হাৰ্ভাৰ্ড বিজনেছ স্কুল দুয়োটাৰে ডীন এডভাইজাৰী ব’ৰ্ডত কাৰ্যনিৰ্বাহ কৰি আছে। তেওঁ আই আই টি বম্বে, আৰু হাৰ্ভাৰ্ড বিশ্ববিদ্যালয়ৰ দৰে ভাৰতীয় আৰু আন্তঃৰাষ্ট্ৰীয় শৈক্ষিক প্ৰতিষ্ঠানৰ ব'ৰ্ডত কাৰ্যনিৰ্বাহ কৰে৷

তথ্য সূত্ৰ

শ্ৰেণী:ভাৰতীয় নাৰী
শ্ৰেণী:চিকিৎসাবিদ
জাকিয়া ৱাৰডাক

জাকিয়া ৱাৰডাক এগৰাকী আফগান স্থপতিবিদ, ৰাজনীতিবিদ আৰু ব্যৱসায়ী। তেওঁ মুম্বাইত আফগানিস্তানৰ প্ৰথমগৰাকী মহিলা কনছুল জেনেৰেল হিচাপে কাৰ্যনিৰ্বাহ কৰিছিল। ৱাৰডাকে অন্তৰ্ভুক্তি আৰু মহিলাৰ অধিকাৰৰ পোষকতা কৰে। তাই কাবুলৰ।ৱাৰডাকে ছ'চাইটি অৱ আফগান উইমেন ইন ইঞ্জিনিয়াৰিং এণ্ড কনষ্ট্ৰাকচনৰ সভানেত্ৰী হিচাপে কাৰ্যনিৰ্বাহ কৰি আহিছে। ২০১৮ চনত তেওঁ আফগান সংসদীয় নিৰ্বাচনত এখন আসনৰ বাবে প্ৰতিদ্বন্দ্বিতা কৰে।

বিমানবন্দৰ কৰ্তৃপক্ষই দেশলৈ প্ৰায় ২০ লাখ মূল্যৰ সোণ সৰবৰাহ কৰি থকা বুলি ধৰা পৰাৰ কিছুদিন পিছতে ২০২৪ চনৰ মে’ মাহত ভাৰতত থকা আফগানিস্তানৰ শীৰ্ষ কূটনীতিবিদৰ পদৰ পৰা তেওঁ পদত্যাগ কৰিছিল।খবৰ অনুসৰি এপ্ৰিল মাহত ডুবাইৰ পৰা অহাৰ সময়ত ৱাৰডাকক মুম্বাই বিমানবন্দৰত কৰ্তৃপক্ষই ৰখাইছিল৷ সেইসময়ত তেওঁ প্ৰায় ৫৫ পাউণ্ড সোণ কঢ়িয়াই আছিল। কূটনৈতিক ৰক্ষাকৱচৰ বাবে তেওঁক গ্ৰেপ্তাৰ কৰা হোৱা নাছিল বুলি কোৱা হৈছে যদিও সোণ জব্দ কৰা হৈছিল।

তথ্যসূত্ৰ

শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
ইংগা আৰভাড

ইংগা মেৰী আৰভাড পিটাৰছন (ইংৰাজী: Inga Arvad; জন্ম: ৬ অক্টোবৰ ১৯১৩ – মৃত্যু: ১২ ডিচেম্বৰ ১৯৭৩) এগৰাকী ডেনিছ-আমেৰিকান সাংবাদিক আছিল। তেওঁ ১৯৩৬ চনৰ গ্ৰীষ্মকালীন অলিম্পিকত এডল্ফ হিটলাৰৰ অতিথি আছিল আৰু ১৯৪১ চনৰপৰা ১৯৪২ চনলৈ জন এফ কেনেডীৰ সৈতে তেওঁৰ প্ৰেমৰ সম্পৰ্ক আছিল। এই পৰিঘটনাৰ সংলগ্নতাই দ্বিতীয় বিশ্বযুদ্ধৰ সময়ত তেওঁ এগৰাকী নাজী চোৰাংচোৱা হোৱাৰ সন্দেহৰ সৃষ্টি কৰিছিল। আমেৰিকাৰ গোপন তদন্তত তেনে কোনো প্ৰমাণ পোৱা নগ'ল আৰু তেওঁৰ অতীতৰ এই কথাই আমেৰিকা যুক্তৰাষ্ট্ৰত তেওঁৰ পেছাদাৰী জীৱন বা সামাজিক মৰ্যাদাত কোনো ক্ষতি কৰা নাছিল। তেওঁ ১৯৪৫ চনত মেট্ৰ'-গোল্ডউইন-মেয়াৰৰ বাবে এগৰাকী বোলছবি লেখিকা আৰভাডে নিউয়ৰ্কৰ কলম্বিয়া স্কুল অৱ জাৰ্নালিজমত অধ্যয়ন কৰিছিল আৰু তাৰ পিছত ৱাশ্বিংটন ডি.চি.লৈ গুচি গৈছিল, য’ত তেওঁ ৱাশ্বিংটন টাইমছ-হেৰাল্ডত স্তম্ভলেখক হিচাপে কাম কৰিছিল। তেওঁ একেখন বাতৰি কাকতৰে সাংবাদিক কেথলিনৰ জৰিয়তে ৱাশ্বিংটনত জন এফ কেনেডীক লগ পাইছিল। তেওঁৰ সম্পাদকে আৰভাডৰ লিখাৰ শৈলী "স্বভাৱজাত আৰু উন্নত" আছিল বুলি উল্লেখ কৰিছিল।

১৯৩৫ চনত এগৰাকী স্বতন্ত্ৰ সাংবাদিক হিচাপে তেওঁ হিটলাৰৰ সাক্ষাৎকাৰ লৈছিল আৰু এই সম্পৰ্কই তেওঁৰ সমগ্ৰ জীৱনত প্ৰভাৱ পেলাইছিল। হিটলাৰৰ সাক্ষাৎকাৰ লোৱা অতি কমসংখ্যক স্ক্যাণ্ডিনেভিয়ানৰ ভিতৰত তেওঁক অন্যতম বুলি গণ্য কৰা হয়। হিটলাৰে তেওঁক দুবাৰ হাৰমান গৰিংয়ে অতি সোনকালে জাৰ্মান অভিনেত্ৰী এমি চনেমেনক বিবাহ কৰাব বুলি বাতৰি পৰিৱেশন কৰি আৰভাডে তেওঁৰ সতীৰ্থসকলৰ মাজত চাঞ্চল্যৰ সৃষ্টি কৰিছিল। তেওঁৰ প্ৰবন্ধটোত হিটলাৰৰ এটা বৰ্ণনা পিছলৈ ইংৰাজীলৈ অনুবাদ কৰা হৈছিল: "আপুনি তৎক্ষণাত তেওঁক ভাল পাব। তেওঁক অকলশৰীয়া যেন লাগে। দয়ালু হৃদয়ৰ পৰিচায়ক চকুযুৰিয়ে আপোনাৰফালে পোনপটিয়াকৈ চাই থাকে। সেই চকুযুৰি এক বিশেষ শক্তিৰে উজলি থাকে।" তেওঁ দুখন ডেনিছ ছবি Storm Varsel আৰু ফেজোচৰদ্বাৰা পৰিচালিত ১৯৩৪ চনৰ ছবি Flight from the Millions-ত অভিনয় কৰিছিল। আমেৰিকা যুক্তৰাষ্ট্ৰলৈ ভ্ৰমণ কৰাৰ সময়ত আৰু কেনেডীৰ সৈতে প্ৰেমৰ সম্পৰ্ক থকাৰ সময়তো তেওঁ ফেজোচৰ সৈতে বিবাহিত হৈ আছিল। ১৯৪২ চনৰ জুন মাহত তেওঁ ফেজোচৰপৰা বিবাহ বিচ্ছেদ লাভ কৰে।

আৰভাডে ১৯৪৫ চনৰ ৫ মাৰ্চত আমেৰিকা যুক্তৰাষ্ট্ৰৰ নাগৰিকত্ব গ্ৰহণ কৰে।

১৯৪৫ চনৰ মে’ মাহত ব্ৰিটিছ সংসদৰ সদস্য ৰবাৰ্ট বুথবিৰ সৈতে তেওঁৰ বাগদান হয়। বুথবিয়ে কেলিফৰ্ণিয়াৰ ছান ফ্ৰান্সিস্কোত এখন সন্মিলনৰ বাবে ব্ৰিটিছ প্ৰতিনিধি দলৰ সৈতে থকাৰ সময়ত লছ এঞ্জেলছত আৰভাডক লগ পাইছিল। আমেৰিকাৰ ষ্টেট ডিপাৰ্টমেণ্টৰ ব্লেকলিষ্টত থকা ছুইডিছ উদ্যোগপতি এক্সেল ৱেনাৰ-গ্ৰেনৰ আৰভাড প্ৰেমিকা হোৱাৰ সন্দেহ কৰা হৈছিল। অৱশ্যে তেনে কোনো সম্পৰ্কৰ প্ৰমাণ পোৱা হোৱা নাই। তেওঁলোকৰ দেখা-দেখি হৈছিল যেতিয়া মেককয়ই থলুৱা আমেৰিকান সংৰক্ষিত এলেকাত এখন চুটি ছবি নিৰ্মাণ কৰি আছিল। মেককয় আৰু আৰভাডে পেঞ্চিলভেনিয়াৰ বাকচ কাউণ্টিৰ ডলিংটন মেনৰ নামৰ ১২৭ একৰৰ এটা বিশাল ভূ-খণ্ডত বাস কৰিছিল।

১৯৪৬ চনৰ জানুৱাৰীত ডেভিড অ’ চেলজনিক-এ আৰভাডক Duel in the Sun বোলছবিখনৰ প্ৰচাৰৰ বাবে ২৫ ৰপৰা ৩০খন আমেৰিকান চহৰ ভ্ৰমণ কৰিবলৈ পঠিয়াইছিল। তেওঁৰ সৈতে অনিতা কলবি, ফ্লোৰেন্স প্ৰিচেট আৰু ল’ৰা ওৱেলছ আছিল।

মৃত্যু

১৯৭৩ চনত আৰিজোনাৰ ন'গালেছৰ ওচৰৰ এখন ফাৰ্মত কেন্সাৰ ৰোগত আক্ৰান্ত হৈ ইংগা আৰভাডৰ মৃত্যু হয়। মৃত্যুৰ সময়ত তেওঁ স্বামী আৰু দুই পুত্ৰক এৰি থৈ যায়। মিছিগানৰ ছেগিন'ৰ মাউণ্ট অলিভেট কবৰস্থানত তেওঁক সমাধিস্থ কৰা হয়।

তথ্যসূত্ৰ

শ্ৰেণী:ডেনমাৰ্কৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:সাংবাদিক
তাৰিণী চৌধুৰী চৰকাৰী বালিকা উচ্চতৰ মাধ্যমিক আৰু বহুমুখী বিদ্যালয়

তাৰিণী চৌধুৰী চৰকাৰী বালিকা উচ্চতৰ মাধ্যমিক আৰু বহুমুখী বিদ্যালয় (Tarini Choudhury Govt. Girls H.S. & M.P. School) শিক্ষাবিদ তাৰিণী চৰণ চৌধুৰীৰ নামেৰে ইয়াৰ নামকৰণ কৰা হৈছে। বিদ্যালয়খনে ২০১৯ চনত প্লেটিনাম জয়ন্তী উদযাপনৰ আয়োজন কৰিছিল।

ইতিহাস

প্ৰথম অৱস্থাত গুৱাহাটীৰ উজানবজাৰ অঞ্চলত প্ৰতিষ্ঠা হৈছিল তৰিণী চৰণ বালিকা বিদ্যালয়খন। পৰৱৰ্তী সময়ত গুৱাহাটী ক্লাবত অৱস্থিত বৰ্তমানৰ স্থানলৈ স্থানান্তৰিত হয়। ১৯৬৩ চনৰ ডিচেম্বৰ মাহত চৰকাৰে পূৰ্বতে চৰকাৰী সাহায্য লাভ কৰা বিদ্যালয়খনৰ দায়িত্ব লোৱাৰ সিদ্ধান্ত লয়।

বিদ্যালয়খনৰ পূৰ্বৰ অধ্যক্ষ আছিল হৰমোহন দেৱ গোস্বামী। ২০১৮ চনলৈকে বিদ্যালয়খনত পাঁচ বছৰ ধৰি কোনো অধ্যক্ষ বা উপাধ্যক্ষ পদত থকা নাই, আৰু মুঠতে পঁচিশটা কৰ্মচাৰীৰ পদ খালী হোৱা নাই, যাৰ ফলত বিদ্যালয় আৰু ছাত্ৰ-ছাত্ৰীৰ ফলাফল আৰু বিজ্ঞান বিষয় ল'ব পৰা সংখ্যা "পংগু" হৈ পৰিছে।

উল্লেখযোগ্য প্ৰাক্তন ছাত্ৰ-ছাত্ৰী

নিৰুপমা বৰগোহাঁই, সাংবাদিক।

তথ্যসূত্ৰ

শ্ৰেণী:নাৰী শিক্ষা
শ্ৰেণী:শিক্ষা
শ্ৰেণী:অসম
টান (২০১৪ চলচ্চিত্ৰ)

টান হৈছে ২০১৪ চনৰ ভাৰতীয় বাংলা চলচ্চিত্ৰ, ৰচনা আৰু পৰিচালনা কৰিছে মুকুল ৰয় চৌধুৰীয়ে। এই চলচ্চিত্ৰখন বেশ্যাৰ জীৱন আৰু মানৱ সৰবৰাহৰ ওপৰত আধাৰিত। বাংলাদেশৰ প্ৰখ্যাত কবি সাহিত্যিক আল মাহমুদৰ জলবেশ্যা নামৰ গল্প আধাৰত এইখন চলচ্চিত্ৰ নিৰ্মাণ কৰা হৈছে। এই চলচ্চিত্ৰৰখনৰ অন্তৰ্গত স্বপ্নেৰ ঠোঁটে শীৰ্ষক গীতটোত কণ্ঠদান কৰিছে অসমৰ জনপ্ৰিয় গায়ক জুবিন গাৰ্গে।

অভিনেত্ৰা-অভিনেত্ৰী

ঋতুপৰ্ণ সেনগুপ্ত, (সুন্দৰী)
দেৱলীনা দত্ত, (মেঘনা)
চন্দন সেন, (আবেদ মিঞা)
কৌশিক সেন
ৰাজেশ শৰ্মা, (জাহাংগীৰ চৰ্দাৰ)
সুমন্তো চট্টোপাধ্যায়, (সাজু)
দেবদুত ঘোষ
নন্দিনী চেটাৰ্জী
পামেলা সিং ভূটৰীয়া

পটভূমি আৰু কাহিনী

সুন্দৰবন অঞ্চলৰ জলসীমাত ৰাজত্ব কৰে কিছুমান জলদস্যু৷ সিহঁতে অবৈধভাবে বাঘ চিকাৰ কৰে, চামৰা বিক্ৰী কৰে বিদেশত৷ ইয়াৰ উপৰিও সৰু ডাঙৰ লুটপাটতো আছেই৷ এই জলদস্যুসকলে নানা ঠাইত ডকাইতি কৰিবলৈ গৈ উঠাই আনে গাঁৱৰ ছোৱালী বিলাকক৷ নিজৰ যৌনক্ষুধা পৰিপূৰ্ণ কৰাৰ লগতে সিহঁতে এই ছোৱালী বিলাকক দি যৌন ব্যৱসায় চালায়৷ সুন্দৰবন এলাকাত নৌকাৰ বা নাওৰ ওপৰতে চলি থাকে সেই ভাসমান বেশ্যাপল্লী। আৰু সেয়ে সেই ছোৱালী বিলাকক কোৱা হয় জলবেশ্যা৷

বাংলাদেশৰ প্ৰখ্যাত কবি সাহিত্যিক আল মাহমুদে জলবেশ্যা নামৰ এটি গল্প লিখিছিল৷ সেই কাহিনীটোৰ মূলত আছে এনে এদল ছোৱালী যিসকল একলগে বেদেনী আৰু বেশ্যা৷ সিহঁত ভাঁহি ফুৰে সুন্দৰবনৰ গভীৰ অৰণ্যৰ কাষেৰে বৈ থকা খাঁড়িত (উপ নদীত)৷ সাপৰ বিষ বিক্ৰী কৰাৰ লগতে সিহঁতে ৰাতিৰ সময়ত বিক্ৰী কৰে সিহঁতৰ শৰীৰো৷ ইহঁতৰ মূৰৰ ওপৰত চৰ্দাৰ হিচাবে থাকে এজন জল-মাফিয়া, যাৰ নেতৃত্বত গোপনে সুন্দৰবনৰ বাঘৰ চামৰা, হৰিণাৰ চামৰা, কাঠ আদি ৰপ্তানি হয়, তেনেদৰেই সংলগ্ন দুইদেশৰ মাজত চোৰাং ভাবে চালান হয় আৰু অনেক বস্তু৷ জঙ্গলৰ কোৰ এৰিয়া, য’ত সাধাৰণ ব্যক্তিৰ প্ৰবেশ নিষেধ, তাতেই ইহঁতৰ গোপন বাণিজ্যৰ ডেৰা (জুপুৰী)৷ দুইদেশৰ প্ৰশাসনক বুড়া আঙুলি দেখুৱাই দলবল লৈ দিনে নিশাই ইহঁতৰ ৰাজত্ব৷ ইহঁত কোনো কাল্পনিক চৰিত্ৰ নহয়৷ বৰঞ্চ অধিক মাত্ৰাতেই বাস্তৱিক৷

উক্ত ঘটনাৰ আলমত কলকাতাৰ পৰা টান নামৰ এখন ১৮+ বাংলা ছবি নিৰ্মাণ কৰিছিল৷ হৃদয়স্পৰ্শী কাহিনী৷ ১৮+ যদিও, অশ্লীল দৃশ্য বিশেষ নাই৷ অৱশ্যে মুখৰ ভাষাত অশ্লীলতা বিদ্যমান৷ উক্ত অঞ্চলত তেনে অশ্লীল শব্দ মুকলি ভাবেই ব্যৱহাৰ হয়৷ আৰু সেই অঞ্চলৰ কথিত ভাষাৰ ব্যৱহাৰে চিনেমাখনক বিশেষ ৰূপত আকৰ্ষণীয় কৰি তুলিছে৷ ঋতুপৰ্ণা সেনগুপ্তাৰ অভিনয়ৰ লগতে জুবিন গাৰ্গৰ কণ্ঠই কাহিনীটো আৰু অধিক হৃদয়স্পৰ্শী কৰি তুলিছে৷

বাহ্যিক সংযোগ

তথ্যসূত্ৰ

শ্ৰেণী:চলচ্চিত্ৰ
শ্ৰেণী:বাংলা চলচ্চিত্ৰ
শ্ৰেণী:নাৰীবাদী
সন্না (ব্যঞ্জন)

সন্না (ব্যঞ্জন)ভাৰত উপমহাদেশৰ পশ্চিম উপকূলৰ কংকন অঞ্চলত মূলতঃ ৰঙা চাউল, ক'লা মচুৰ দাইল আৰু নাৰিকলেৰে তৈয়াৰী স্পঞ্জী, সঁজুলিত সহায়ত ভাপত ৰন্ধা আৰু টেঙা নোহোৱা পিঠা বিশেষ। এইবোৰৰ উৎপত্তি স্থান হ'ল গোৱা আৰু দমাওন, মেংগালোৰ, বম্বে আৰু বছেইন (ভাছাই)ত। বিশেষকৈ গোৱালীয়া, গোৱান হিন্দু আৰু গোৱান খ্ৰীষ্টানসকলৰ খাদ্যসংস্কৃতিত বহুলভাৱে ব্যৱহৃত হয়। আৰু লগতে কৰাচী, সিন্ধ, গুজৰাট, কৰ্ণাটক আৰু কেৰালাত কোংকানৰ বাহিৰৰ পৰা প্ৰব্ৰজন কৰা কংকনীসকলৰ মাজতো সান্না জনপ্ৰিয়। বম্বে ইষ্ট ইণ্ডিয়ান সম্প্ৰদায়ৰ কুপাৰীৰ দৰে কোংকন সংমণ্ডলৰ ৰাইজেও এই বিধ খাদ্য ভাল পায়।

হিন্দুসকলে সাধাৰণতে কিম্বন কৰিবলৈ উৰাদ দালি, নাৰিকল পানী আৰু নাৰিকলৰ গাখীৰ ব্যৱহাৰ কৰে। যদিও দুয়োটাতে একে জাতৰ চাউলৰ প্ৰয়োজন হয়, সাধাৰণতে কিম্বন কৰিবলৈ নাৰিকলৰ সৈতে সন্না তৈয়াৰ কৰা হয়, চেনি যোগ কৰি তৈয়াৰ কৰা সন্না ইডলিছৰ দৰে নহয়।ইয়াক গণেশ চতুৰ্থী, সোণছাৰ পদ্ভো/যুগাদী আৰু মকৰ সংক্ৰান্তিৰ দৰে বিশেষ দিনত এই বিধ তৈয়াৰ কৰা হয়,আৰু কেথলিক খ্ৰীষ্টানসকলে সাধাৰণতে গীৰ্জাৰ ভোজ, বাপতি আৰু বিয়াৰ বাবে প্ৰস্তুত কৰে। কেতিয়াবা গুড়ৰ সৈতে মিঠা সংস্কৰণ তৈয়াৰ কৰা হয়, যাক গোদাচি (কংকনী: गोदाচি সন্নন, গোদ্দাচি সন্না) বুলি জনা যায়।

মেংগালোৰীয়ান কেথলিক খাদ্যসাঁস্কৃতিক সন্না ইমানেই প্ৰিয় যে তেওঁলোকৰ বিশেষ দিনসমূহত সন্না নথাকিলে অসম্পূৰ্ণ যেন লাগে। সাধাৰণতে বাফাট, (গুঁড়া মছলাৰ মিশ্ৰণেৰে তৈয়াৰী মচলাদাৰ গাহৰিৰ কাৰী) ৰ লগত পৰিবেশন কৰা সন্না বিধ আচলতে অতি বহুলভাৱে প্ৰিয় খাদ্য।

সান্না মুৰ্গী বা ম’হৰ কাৰীৰ লগতো খোৱা হয়, আৰু ভাৰতত গৰুৰ মাংস নিষিদ্ধ হোৱাৰ আগতে গৰুৰ কাৰীৰ লগতো পৰিবেশন কৰা হৈছিল। ই নাস্তা হিচাপে খোৱা হয় নাৰিকল চাটনী বা সাম্ভাৰৰ সৈতে, অথবা গুৰ আৰু এলাচিৰ সুবাসযুক্ত নাৰিকল গাখীৰৰ লগতো মিঠা জলপান হিচাপে উপভোগ কৰা হয়।

বৰ্তমান সময়ত, কিছুমান ঠাইত সোণ্দি (তাড়ি) নোপোৱাৰ বাবে বা নিষেধাজ্ঞাৰ বাবে, আৰু তাজা নাৰিকলৰ গাখীৰ কঢ়িয়াই অনাটো কঠিন আৰু দীঘলীয়া প্ৰক্ৰিয়া হোৱাৰ বাবে, সন্না কেৱল ক’ঙকণী উৎসৱতহে প্ৰস্তুত কৰা হয়। কেতিয়াবা সন্নাৰ সম্পূৰ্ণ বিকল্প হিচাপে সাদাভাত আৰু ইষ্টৰ সৈতে তৈয়াৰী ইডলি ব্যৱহাৰ কৰা হয়।

লগতে চাওক

বম্বে চেফায়াৰ
কৰ্ণাটকৰ খাদ্য
ধোকলা
ফেনী (গোৱা)
কিম্বন কৰা খাদ্যৰ তালিকা
ভাৰতীয় ৰুটিৰ তালিকা
ভাপত দিয়া খাদ্যৰ তালিকা
পুট্টু
ৰাভা ইদলি

তথ্য সূত্ৰ

শ্ৰেণী:খাদ্য
এণ্টিগুৱা আৰু বাৰ্বুডা

এণ্টিগুৱা আৰু বাৰ্বুডা কেৰিবিয়ান আৰু আটলাণ্টিক মহাসাগৰৰ মাজৰ এখন দ্বীপ ৰাষ্ট্ৰ। এই ৰাষ্ট্ৰত দুখন দ্বীপ আছে।

প্ৰশাসন

এণ্টিগুৱা আৰু বাৰ্বুডাক কেইখনমান পেৰিচ আৰু দিপেণ্ডেঞ্চিত বিভক্ত কৰা হৈছে। বৰ্তমান এই দেশত ৬খন পেৰিচ আৰু ২খন দিপেণ্ডেঞ্চি আছে।

পেৰিচসমূহ
চেইণ্ট জৰ্জ
চেইণ্ট জন
চেইণ্ট মেৰি
চেইণ্ট পল
চেইণ্ট পিটাৰ
চেইণ্ট ফিলিপ

দিপেণ্ডেঞ্চি
বাৰ্বুডা
ৰেডণ্ডা

তথ্য সূত্ৰ

শ্ৰেণী:উত্তৰ আমেৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
মৃত্যুঞ্জয় (গ্ৰন্থ)

মৃত্যুঞ্জয় অসমীয়া ভাষাৰ এখন উপন্যাস। এই গ্ৰন্থখনৰ বাবে ঔপন্যাসিক বীৰেন্দ্ৰ কুমাৰ ভট্টাচাৰ্যক ১৯৭৯ চনত জ্ঞানপীঠ বঁটা প্ৰদান কৰা হৈছিল। উপন্যাসখনত ভাৰতীয় স্বাধীনতা আন্দোলনৰ সময়ৰ ঘটনাৱলীৰ আভাস আৰু চিত্ৰন কৰা হৈছে। সেই সময়ৰ সমাজ, মানুহৰ চিন্তাধাৰা, ৰীতি-নীতিৰ বৈশিষ্ট্য, স্বাধীনতাৰ প্ৰভাৱে মানুহৰ জীৱনক কিদৰে প্ৰাভাৱাম্বিত কৰিছিল তাৰ নিৰ্মোহ প্ৰতিফলন উপন্যাসখনত পোৱা যায়।

উদ্ধৃতি

উৎস

বাহ্যিক সংযোগ

শ্ৰেণী:অসমীয়া উপন্যাস
শ্ৰেণী:জ্ঞানপীঠ বঁটা বিজয়ী গ্ৰন্থ
ৰহাৰ ৰহদৈ

ৰহাৰ ৰহদৈ নামে পৰিচিত ৰহদৈ নামৰ নাৰীগৰাকী নগাঁও জিলাৰ ৰহাৰ বাসিন্দা আছিল বাবে তেওঁক “ৰহাৰ ৰহদৈ’’ নামে জনা যায়৷ এওঁ আহোম ৰজা গদাধৰ সিংহৰ সময়ৰ আছিল৷ ল’ৰাৰজাৰ অত্যাচাৰৰ পৰা ৰক্ষা পাবলৈ আহোম ৰাজকোঁৱৰ গদাপাণি নানা ঠাইত আত্মগোপন কৰি থাকিবলগীয়া হৈছিল৷ ইয়াৰ বাবেই নগা পৰ্ব্বতত কিছুদিন থাকি কামৰূপৰ ফালে গৈছিল। গুৱাহাটীৰ বন্দৰ বৰফুকন ভিনিহিদেৱেকৰ ঘৰতে কিছুদিন থাকি, তেওঁ ৰহালৈ পলাই যায়। ইয়াত ৰহদৈ নামেৰে পোহাৰী এজনীৰ ঘৰত দিনদিয়েক থাকে৷ ৰহদৈৰ ঘৰত কিছুদিন থাকি গদাপাণি টিপামলৈ যায় আৰু তাত ভাদৈ নামৰ মানুহ এজনীৰ ঘৰত কিছুদিন লুকাই থাকি শলগুৰিৰ আঘোণী নামৰ আন এজনী মানুহৰ ঘৰতো আশ্ৰয় লৈ আছিল৷ এই তিনিওৰে নামত তেতিয়াৰে পৰা এটা ফকৰা যোজনা প্ৰচলিত হৈ আছে; “ৰহাৰ ৰহদৈ টিপামৰ ভাদৈ শলগুৰিৰ আঘোণী বাই৷ তিনিৰো ডিঙিত ধৰি তিনিও কান্দিলে সমন্ধত একোটি নাই’’৷

গদাপাণি পলাই আহি ৰহাৰ ৰহদৈ নামৰ সৰবৰহী মানুহগৰাকীৰ ওচৰত নিশ্চিন্তমনে কিছুদিন আছিল৷ ৰহদৈ কেৱল ৰহাৰেই নহয়, ৰহাৰ দাঁতিকাষৰীয়া ঠাইবোৰতো তেওঁৰ গুণৰ বাবে জনাজাত আছিল৷ মানুহৰ মাজত প্ৰচলিত যে, তেওঁ নিৰক্ষৰ আছিল যদিও মুখে মুখে ৰুক্মিণী হৰণ, স্যামন্ত হৰণ আদি গাব পাৰিছিল৷ বিয়ানাম, কীৰ্তন আদিতো তেওঁ পাকৈত আছিল বুলি এতিয়াও জনসমাজে স্বীকাৰ কৰে৷

গদাপাণিয়ে পিছত গদাধৰ সিংহ নাম লৈ ৰাজপাটত উঠে৷ ৰজা হৈ তেওঁ আত্মগোপন কৰি থকা কালত সহায় কৰা লোকসকলৰ প্ৰতি কৃতজ্ঞতাবশতঃ নানা পুৰস্কাৰ সন্মান আদি দিবলৈ ধৰে৷ সেইবাবে ৰহদৈ, ভাদৈ আৰু আঘোণী বাইক একেলগে ৰাজসভালৈ মাতি লৈ যায়৷ তিনিও অজনিতে ৰাজ-অপৰাধ কৰাৰ ভয়তে আৰু শাস্তি পাব বুলি ডিঙিত ধৰাধৰিকৈ কান্দিবলৈ ধৰে৷ কিন্তু গদাধৰ সিংহই তিনিওকে পূৰ্বৰ উপকাৰৰ কথা সুঁৱৰি সন্মান যাচে আৰু বৰপোহাৰীৰ বিষয় দি বিদায় দিয়ে৷ ৰহদৈৰ সন্মানাৰ্থে গদাধৰ সিংহই ৰহাৰ ৰহণ পথাৰত এটা বৃহৎ পুখুৰী খন্দাই পাৰত এটা দ’ল নিৰ্মাণ কৰায়৷ এই পুখুৰী আৰু দ’ল ৰহদৈ পুখুৰী আৰু ৰহদৈ দ’ল নাম দিয়ে৷ ৰহদৈ পুখুৰী পাৰত দ’লৰ ভগ্নাৱশেষ এতিয়াও আছে৷ পাৰে সৈতে পুৰা ১৮ পুৰা, ২ বিঘা, ৩ কঠা, ১৮ লেচা মাটিৰ পুখুৰীটোৰ মুঠ মাটিকালি৷

আন কিছুমানৰ মতে, ৰহদৈ, ভাদৈ আৰু আঘোণী বাই তিনিও বাইভনী৷ তেওলোকে গদাপাণিক চোৰাংচোৱাৰ হাতৰ পৰা বচাবলৈ গদাপাণিক চাঙীত শুৱাই বগা কাপোৰেৰে ঢাকি মৰাশ বুলি সমন্ধত একো নোহোৱা মানুহজনৰ বাবে তিনিও ডিঙিত ধৰাধৰিকৈ কান্দিছিল আৰু চোৰাংচোৱাই মৰাশ বুলি গদাপাণিক এৰি আঁতৰি গৈছিল৷ ৰহদৈৰ স্মৃতিত সাত কিল’মিটাৰ দৈৰ্ঘ্যৰ ৰহদৈ আলি নিৰ্মাণ কৰা হয়৷

তথ্য সূত্ৰ

শ্ৰেণী:অসমৰ নাৰী
শ্ৰেণী:আহোম ৰাজ্য
ইঞ্জি আফ্লাটুন

ইঞ্জি আফ্লাটুন এগৰাকী ইজিপ্তৰ চিত্ৰশিল্পী আৰু মহিলা আন্দোলনৰ কৰ্মী আছিল। তেওঁ আছিল "১৯৪০ আৰু ১৯৫০ চনৰ শেষৰ ফালে মাৰ্ক্সবাদী-প্ৰগতিশীল-জাতীয়তাবাদী-নাৰীবাদী আন্দোলনৰ আগশাৰীৰ মুখপাত্ৰ" থকাৰ, লগতে "আধুনিক ইজিপ্তৰ শিল্পৰ পথ প্ৰদৰ্শক" আৰু "ইজিপ্তৰ অন্যতম গুৰুত্বপূৰ্ণ দৰ্শন-শিল্পী" আছিল।

জীৱনী

১৯২৪ চনত কায়ৰোত জন্মগ্ৰহণ কৰা আফলাটুনে "অৰ্ধ-সামন্তীয় আৰু বুৰ্জোৱা" বুলি বৰ্ণনা কৰা এটা পৰম্পৰাগত মুছলমান পৰিয়ালত তেওঁৰ পিতৃ আছিল এজন পতংগবিজ্ঞানী আৰু এজন মাটিৰ মালিক, আৰু তেওঁৰ মাতৃ আছিল এগৰাকী ফৰাচী প্ৰশিক্ষিত ড্ৰেছ-ডিজাইনাৰ, যিয়ে ইজিপ্তৰ ৰেড ক্ৰীচেণ্ট ছ'চাইটিৰ মহিলা সমিতিত কাৰ্যনিৰ্বাহ কৰিছিল। তেওঁ লাইচি ফ্ৰান্সেছ ডু কেয়াৰত মাৰ্ক্সবাদ আৱিষ্কাৰ কৰে। আল-টিমিছানি আছিল 'আৰ্ট এণ্ড ফ্ৰিডম গ্ৰুপ'ৰ অন্যতম প্ৰতিষ্ঠাপক, যিটো অতিবাস্তৱবাদী আন্দোলনে আফ্লাটুনৰ শিল্পী হিচাপে বিকাশত প্ৰভাৱ পেলাব। ১৯৪২ চনত তেওঁ ইস্ক্ৰা নামৰ কমিউনিষ্ট যুৱ দলত যোগদান কৰে। ১৯৬৩ চনত মুক্তি পোৱাৰ পিছত ইজিপ্তৰ কমিউনিষ্ট দল ভংগ হোৱাৰ পিছত পিছলৈ তেওঁ মনত পেলাইছিল যে তেওঁৰ চিত্ৰকলা দেখি মানুহে আচৰিত হৈছিল আৰু ভাবিছিল "এটা ধনী পৰিয়ালৰ ছোৱালী এজনীক কিয় ইমান যন্ত্ৰণা দিয়া হৈছিল"। এই সময়ছোৱাত তেওঁ কায়ৰো আৰু আলেকজেণ্ড্ৰিয়াত একক প্ৰদৰ্শনী কৰে আৰু ১৯৫২ চনত ভেনিচ বিয়েনালে আৰু ১৯৫৬ চনত চাও পাওলো আৰ্ট বিয়েনেলত প্ৰদৰ্শন কৰে ১৯৪০ আৰু ১৯৫০ চনৰ শেষৰ ফালে আফ্লাটুনৰ কাম মেক্সিকান মিউৰেলজিমৰ সামাজিক বাস্তৱবাদৰ ঋণী আছিল। বা বনাৰ্ডৰ কথা মনত পেলাই দিয়ে।

তথ্য সূত্ৰ

শ্ৰেণী:চিত্ৰশিল্পী
শ্ৰেণী:ইজিপ্তৰ ব্যক্তি
শ্ৰেণী:নাৰী
শ্ৰেণী:সমাজকৰ্মী
হ'ৰচ্ গ্ল'ৰী

হ'ৰচ্ গ্ল'ৰী (Whores' Glory, অৰ্থ: পতিতাৰ মহিমা) হ'ল মাইকেল গ্লাওগাৰৰ দ্বাৰা নিৰ্মিত ২০১১ চনৰ এখন ডকুমেণ্টৰী চলচ্চিত্ৰ। ইয়াত থাইলেণ্ড, বাংলাদেশ আৰু মেক্সিকোৰ যৌনকৰ্মী তথা পতিতালয়ৰ জীৱন দেখুওৱা হৈছে।

ছবিখনক স্থানীয়ভাৱে সংজ্ঞায়িত তিনিটা খণ্ডত ভাগ কৰা হৈছে: বেংকক (থাইলেণ্ড), ফৰিদপুৰ (বাংলাদেশ) আৰু ৰেইনোছা (মেক্সিকো)।

প্ৰথম খণ্ডত বেংককৰ ফিচ টেংক নামৰ পতিতালয়ৰ যৌনকৰ্মীসকল দৈনন্দিন কামৰ বিষয়ে আলোচনা কৰা হৈছে। যৌনকৰ্মীসকলে উজ্জ্বল পোহৰৰ কাঁচৰ কোঠা এটাত বহি থাকে আৰু তেওঁলোকক চিনাক্ত কৰিবলৈ ব্যৱহাৰ কৰা নম্বৰ অনুসৰি ক্লায়েণ্টে বাছি লয়।

দ্বিতীয় খণ্ডত আছে বাংলাদেশৰ ফৰিদপুৰ চহৰৰ চিটি অৱ জয় নামৰ বিশাল পতিতালয়ৰ বিষয়ে। তাত ৬০০ৰ পৰা ৮০০ মহিলাই আৱদ্ধ স্থানত কাম কৰে। এটা দৃশ্যত এগৰাকী মহিলাই আন এগৰাকী মহিলাৰ পৰা যৌনকৰ্মী কিনি ছোৱালীজনীৰ দামৰ ওপৰত হেগলিং কৰে।

তৃতীয় খণ্ডত টেক্সাছৰ সীমান্তৰ ওচৰৰ ৰেইনোছা চহৰত সংঘটিত হোৱা যৌনকৰ্মৰ বজাৰখন দেখুওৱা হৈছে। তাতো মেক্সিকানৰ আন চহৰৰ দৰেই পতিতাবৃত্তিৰ আইনী অঞ্চলসমূহক জোনাছ ডি টলেৰেন্সিয়া (সহনশীল অঞ্চল) বুলি নিৰ্ধাৰণ কৰাটো সাধাৰণ কথা। জ’নাৰ প্ৰৱেশদ্বাৰ বাধাৰে সুৰক্ষিত আৰু আৰক্ষীৰ দ্বাৰা অহৰহ নিৰীক্ষণ কৰা হয়।

সমালোচনাত্মক সঁহাৰি

সমালোচক আৰু দৰ্শকে গ্লাওগাৰৰ স্ববৰ্ণিত "পতিতাবৃত্তিৰ ওপৰত চিনেমাৰ ট্ৰিপটিক"ৰ প্ৰতি সম্পূৰ্ণ প্ৰশংসাতকৈ অধিক সন্মান জনাই সঁহাৰি জনায়।

RottenTomatoes.com-ত ছবিখনক সমালোচকে ৮৯% ৰেংকিং দিছিল, গড় ৰেটিং আছিল ৭.৫/১০। মেটাক্ৰিটিকত ১০ জন সমালোচকৰ সমালোচনাৰ ভিত্তিত ১০০ টাৰ ভিতৰত ৭৩ টা ওজনযুক্ত গড় স্ক'ৰ লাভ কৰিছে, যিয়ে "সাধাৰণতে অনুকূল পৰ্যালোচনা"ৰ ইংগিত দিয়ে।

“চেলুন”ৰ বাবে এণ্ড্ৰু অ’হেহিৰেই লিখিছে, "চিনেমাখনৰ জোৰক শলাগ লৈছিল যে গ্লাওগাৰে লগ পোৱা মহিলাসকলক... যৌন আৰু অৰ্থনৈতিক শোষণৰ ব্যৱস্থাৰ সন্মুখতো তেওঁলোকে প্ৰতিহত কৰিব নোৱাৰা (বা অন্ততঃ নকৰে) প্ৰত্যাহ্বানমূলকভাৱে ব্যক্তিগত হৈয়েই থাকে।" একেদৰে নিউয়ৰ্ক টাইমছৰ ষ্টিফেন হোল্ডেন, আৰু ৱাশ্বিংটন পোষ্টৰ মাইকেল অ'চুলিভানে, ছবিখনে সন্মুখীন হোৱা যৌনকৰ্মীসকলৰ প্ৰতি ইয়াৰ বিচাৰহীন স্থিতিৰ বাবে প্ৰশংসা কৰে।

শেষত সমালোচকসকলে গ্লাওগাৰক “হ'ৰচ্ গ্ল'ৰী”ৰ শ্বুটিঙৰ ক্ষেত্ৰত দিয়া উল্লেখযোগ্য পৰিমাণৰ প্ৰৱেশ আৰু তেওঁ গ্ৰহণ কৰা হেণ্ডছ অফ পদ্ধতি দুয়োটাকে প্ৰশংসা কৰা যেন লাগিল। কথন বা ধাৰাভাষ্যৰ সহায় অবিহনে ছবিখনে নিজকে দৰ্শকৰ সন্মুখত উপস্থাপন কৰে ।

বঁটা

ভেনিচ চলচ্চিত্ৰ মহোৎসৱ ২০১১: অৰিজ’ন্টি বিশেষ জুৰী বঁটা
অষ্ট্ৰিয়ান চলচ্চিত্ৰ বঁটা ২০১২: শ্ৰেষ্ঠ তথ্যচিত্ৰ আৰু শ্ৰেষ্ঠ চিনেমাট’গ্ৰাফীৰ বাবে

বাহ্যিক সংযোগ

তথ্যসূত্ৰ

শ্ৰেণী:তথ্যচিত্ৰ
শ্ৰেণী:পতিতাবৃত্তি
শ্ৰেণী:বাংলাদেশৰ নিষিদ্ধ অঞ্চল
শ্ৰেণী:থাইলেণ্ড
সুমিত্ৰা বাল্মিক

সুমিত্ৰা বাল্মিক (; জন্ম: ১ জুলাই ১৯৫৫) এগৰাকী ভাৰতীয় ৰাজনীতিবিদ,ৰাজ্যসভাৰ সদস্য। তেওঁ ভাৰতীয় জনতা পাৰ্টি, মধ্যপ্ৰদেশ ইউনিটৰ উপ-সভানেত্ৰী।

১৯৯৩ চনত মধ্যপ্ৰদেশৰ ভাৰতীয় জনতা পাৰ্টিৰ গোটৰ সদস্য হোৱাৰ পিছত ১৯৯৯ চনত প্ৰথমবাৰৰ বাবে মধ্যপ্ৰদেশৰ জবলপুৰৰ পৰা তেওঁ কাউন্সিলাৰ হিচাপে নিৰ্বাচিত হয়। ২০০৪ চনত পুনৰ দ্বিতীয়বাৰৰ বাবে মধ্যপ্ৰদেশৰ জবলপুৰৰ পৰা তেওঁ কাউন্সিলাৰ হিচাপে পুনৰ নিৰ্বাচিত হয়।

২০০৬ চনত মধ্যপ্ৰদেশৰ জবলপুৰৰ পৰা সুমিত্ৰা বাল্মিক মহিলা মৰ্চাৰ নগৰাঞ্চলৰ সভাপতি হয়। একে বছৰতে মধ্যপ্ৰদেশৰ জবলপুৰ পৌৰ নিগমৰ উপাধ্যক্ষ হিচাপেও নিৰ্বাচিত হয়। ২০১৪ চনত মধ্যপ্ৰদেশৰ জবলপুৰৰ পৰা জয়ী হৈ পুনৰ কাউন্সিলাৰ হিচাপে নিৰ্বাচিত হয় আৰু মধ্যপ্ৰদেশৰ জবলপুৰ পৌৰ নিগমৰ অধ্যক্ষ হিচাপে নিৰ্বাচিত হয়।

প্ৰাথমিক জীৱন

মধ্যপ্ৰদেশৰ পাটন-তহচিল জবালপুৰ জিলাৰ শ্বাহপুৰাত দলিত পৰিয়ালত সুমিত্ৰা বাল্মিকে জন্মগ্ৰহণ কৰিছিল৷ তেওঁ স্কুলীয়া শিক্ষা শেষ কৰিলে স্কুল অৱ শ্বাহপুৰাৰ পৰা৷ তাৰ পিছত জবলপুৰ জিলাৰ চৰকাৰী মহাবিদ্যালয়ৰ পৰা তেওঁ কলা শাখাত স্নাতক ডিগ্ৰী লাভ কৰে। স্নাতক ডিগ্ৰী লাভ কৰাৰ পিছত তেওঁ নিজৰ অঞ্চলৰ মহিলাসকলক সবলীকৰণৰ বাবে টেইলৰিং ক্লাছত পঢ়ুৱাইছিল আৰু জনপ্ৰিয় হৈ পৰিছিল। আইনৰ বিষয়েও তেওঁৰ জ্ঞান আছে আৰু তেওঁলোকৰ অঞ্চলৰ মহিলা কল্যাণৰ বাবে অহৰহ যুঁজিছে। মহিলা কল্যাণৰ বাবে বিষয়সমূহ আৰু তেওঁলোকৰ অঞ্চলৰ সৈতে জড়িত অন্যান্য বিষয়সমূহ সমাধানৰ বাবে তেওঁ প্ৰয়াস কৰি আহিছে।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ